P.Hüseyn. Təşəkkür edirəm, Oqtay müəllim. Mən sual vermək istəyirdim. Biz bu yaxınlarda bəzi bələdiyyələrin birləşdirilməsi haqqında qanun qəbul etdik və bunun müəyyən əsaslarını da göstərdik. Mən başa düşürəm ki, birləşdirilmiş bələdiyyələrin kəndlərində icra nümayəndəlikləri yaradılır və rayon icra hakimiyyətinin yerli nümayəndəsi də təyin olunur. Yeni aparatmı yaranacaq? Bu cür başa düşülür? Bu yeni bir prosesdir, yoxsa Dəvəçinin yerli xüsusiyyətləri ilə bağlıdır? Bəlkə böyük ərazidir, kəndlər ar-alıdır? Mən bilmək istərdim, edilən dəyişikliklər yeni inzibati ərazi siyasətinin əlamətidirmi, yoxsa sırf lokal xarakterli bir təşəbbüsdür?